CELEX: 31981R1596
Language: el
Date: 1981-06-10 00:00:00
Title: Κανονισμός (ΕΟΚ) αριθ. 1596/81 τού Συμβουλίου τής 10ης Ιουνίου 1981 περί οργανώσεως μιάς έρευνας γιά τό κόστος εργασίας στή βιομηχανία, στό χονδρικό καί λιανικό εμπόριο, στίς τράπεζες καί στίς ασφαλιστικές επιχειρήσεις

Avis juridique important

|

31981R1596

Κανονισμός (ΕΟΚ) αριθ. 1596/81 τού Συμβουλίου τής 10ης Ιουνίου 1981 περί οργανώσεως μιάς έρευνας γιά τό κόστος εργασίας στή βιομηχανία, στό χονδρικό καί λιανικό εμπόριο, στίς τράπεζες καί στίς ασφαλιστικές επιχειρήσεις  

Επίσημη Εφημερίδα αριθ. L 159 της 17/06/1981 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1596/81 ΤΟΥ ΣΥΜΒΟΥΛΙΟΥ  της 10ης Ιουνίου 1981  περί οργανώσεως μιας έρευνας για το κόστος εργασίας στη βιομηχανία, στο χονδρικό και λιανικό εμπόριο, στις τράπεζες και στις ασφαλιστικές επιχειρήσεις  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 213,  το σχέδιο κανονισμού που υποβλήθηκε από την Επιτροπή,  Εκτιμώντας:  ότι, για την εκπλήρωση των καθηκόντων που της έχουν ανατεθεί από τη συνθήκη, ιδίως βάσει των άρθρων 2, 3, 117, 118, 120 και 122, η Επιτροπή πρέπει να γνωρίζει την κατάσταση και την εξέλιξη του κόστους εργασίας και του εισοδήματος των εργαζομένων στα Κράτη μέλη·  ότι οι διαθέσιμες στατιστικές πληροφορίες σε κάθε Κράτος μέλος δεν επιτρέπουν ορθές συγκρίσεις λόγω, κυρίως, των αποκλίσεων που υπάρχουν μεταξύ των νομοθεσιών, των ρυθμίσεων και της διοικητικής πρακτικής των Κρατών μελών, και ότι, συνεπώς, η διεξαγωγή των ερευνών και η επεξεργασία των στοιχείων πρέπει να βασίζονται σε ενιαίους ορισμούς και σε κοινές μεθόδους·  ότι η καλύτερη μέθοδος για να γίνει γνωστό το επίπεδο, η σύνθεση και η εξέλιξη, τόσο του κόστους όσο και του εισοδήματος των εργαζομένων, είναι η προσφυγή σε ειδικές κοινοτικές έρευνες, όπως συνέβη από το 1959 κατ' εφαρμογή των κανονισμών του Συμβουλίου αριθ. 10 (1), αριθ. 14 (2), αριθ. 28 (3), αριθ. 151 (4), αριθ. 101/66/ΕΟΚ (5), (ΕΟΚ) αριθ. 1899/68 (6), (ΕΟΚ) αριθ. 2259/71 (7), (ΕΟΚ) αριθ. 328/75 (8) και (ΕΟΚ) αριθ. 494/78 (9), με βάση τα σχετικά λογιστικά στοιχεία των ετών 1959 έως 1964, 1966, 1969, 1972, 1975 και 1978 στη βιομηχανία, αριθ. 100/66/ΕΟΚ (10), με βάση τα σχετικά στοιχεία του έτους 1967 στις οδικές μεταφορές, και ΕΟΚ αριθ. 2053/69 (11), (ΕΟΚ) αριθ. 3192/73 (12) και (ΕΟΚ) αριθ. 494/78, με βάση τα λογιστικά στοιχεία των ετών 1970, 1974 και 1978 στο εμπόριο, στις τράπεζες και στις ασφαλιστικές επιχειρήσεις·  ότι, λόγω των σημαντικών μεταβολών που δημιουργούνται στις δαπάνες των επιχειρήσεων για μισθούς καθώς και για σχετικές εργοδοτικές εισφορές, ενδείκνυται η προσυγή σε νέα έρευνα με βάση τα σχετικά λογιστικά στοιχεία του έτους 1981, ώστε να ενημερωθούν τα αποτελέσματα των προηγουμένων ερευνών που βασιζόνταν σε σχετικά λογιστικά στοιχεία του έτους 1978 στη βιομηχανία, στο εμπόριο, στις τράπεζες και στις ασφαλιστικές επιχειρήσεις·  ότι, λόγω της εκτάσεως του πεδίου της έρευνας είναι αναγκαία η προσφυγή στη δειγματοληπτική μέθοδο ώστε η έρευνα να μην επιφέρει υπερβολική επιβάρυνση για τις επιχειρήσεις και τους προϋπολογισμούς των Ευρωπαϊκών Κοινοτήτων και των Κρατών μελών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο πλαίσιο των περιοδικών ερευνών της για το κόστος εργασίας και για το εισόδημα των εργαζομένων, η Επιτροπή θα πραγματοποιήσει το 1982, με βάση τα σχετικά λογιστικά στοιχεία του 1981, έρευνα για το κόστος εργασίας (εργάτες κάι υπάλληλοι) και για το εισόδημα των εργαζομένων στη βιομηχανία, στο χονδρικό και λιανικό εμπόριο, στις τράπεζες και στις ασφαλιστικές επιχειρήσεις.  Άρθρο 2  Η έρευνα θα καλύπτει τις επιχειρήσεις ή καταστήματα που απασχολούν τουλάχιστον δέκα μισθωτούς και των οποίων οι δραστηριότητες καθορίζονται στις διαιρέσεις 1, 2, 3, 4, 5, και στις κλάσεις 61, 64/65, 81, 82 της Γενικής Ονοματολογίας των Οικονομικών Δραστηριοτήτων στις Ευρωπαϊκές Κοινότητες (NACE), εξαιρουμένων των ομάδων 651, 652 και 811, για την Ιρλανδία της  κατηγορίας 50 καθώς και για την Ελλάδα των κατηγοριών 50, 61, 64/65, 81 και 82. Εν τούτοις, στις τράπεζες και στις ασφαλιστικές επιχειρήσεις του Λουξεμβούργου, η έρευνα θα πραγματοποιηθεί χωρίς να ληφθεί υπόψη το κατώτατο όριο αριθμού μισθωτών.  Η έρευνα θα πραγματοποιηθεί σε δειγματοληπτική βάση.  Άρθρο 3  Οι εργοδότες υποχρεούνται να παράσχουν για τις επιχειρήσεις ή τα καταστήματα που περιλαμβάνονται στο δείγμα τις αναγκαίες πληροφορίες για τον προσδιορισμό του κόστους εργασίας (εργάτες και υπάλληλοι), καθώς και του εισοδήματος των εργαζομένων, με βάση τα λογιστικά στοιχεία ολοκλήρου του έτους 1981, σύμφωνα με τους παρακάτω όρους.  Άρθρο 4  Η έρευνα θα καλύψει:  α) τα έξοδα για μισθούς, συμπεριλαμβανομένων των πρίμ και των επιδομάτων, καθώς και όλα τα σχετικά έξοδα, ιδίως, τις δαπάνες των εργοδοτών για εισφορές κοινωνικής ασφαλίσεως και συμπληρωματικών συστημάτων καθώς και τις λοιπές κοινωνικές παροχές, συμπεριλαμβανομένων και των επιβαρύνσεων που συνδέονται με την επαγγελματική εκπαίδευση των εργαζομένων καθώς και τα ποσά τυχόν φόρων ή επιδοτήσεων που έχουν άμεσα σχέση με το κόστος εργασίας·  β) τον αριθμό εργαζομένων που απασχολείται στις επιχειρήσεις ή τα καταστήματα·  γ) τη διάρκεια εργασίας.  Άρθρο 5  Οι πληροφορίες που θα συγκεντρωθούν από τις στατιστικές υπηρεσίες των Κρατών μελών βάσει ερωτηματολογίου που θα καταρτισθεί από την Επιτροπή σε συνεργασία με τις υπηρεσίες αυτές.  Η Επιτροπή θα ορίσει, σε συνεργασία με αυτές τις υπηρεσίες, τις τεχνικές λεπτομέρειες της έρευνας. Επί πλέον, θα καθορίσει, με τον ίδιο τρόπο, τις ημερομηνίες ενάρξεως και λήψεως της έρευνας καθώς και την προθεσμία απαντήσεως στα ερωτηματολόγια.  Τα πρόσωπα που οφείλουν να δώσουν τις πληροφορίες πρέπει να απαντήσουν στα ερωτηματολόγια με ειλικρίνεια, πληρότητα και μέσα στις καθορισμένες προθεσμίες.  Άρθρο 6  Οι στατιστικές υπηρεσίες των Κρατών μελών θα προβούν στην ανάλυση των απαντήσεων στα ερωτηματολόγια. Θα διαβιβάσουν στην Επιτροπή τα αποτελέσματα της έρευνας, πλην των ατομικών πληροφοριών, σύμφωνα με το πρόγραμμα επεξεργασίας που καθόρισε Επιτροπή· τα αποτελέσματα θα παρέχονται κατά κλάδους δραστηριότητας, και εφ' οσον συντρέχει περίπτωση, κατά περιφέρειες και κατά πράξεις μεγέθους των επιχειρήσεων ή καταστημάτων.  Άρθρο 7  Ατομικές πληροφορίες που παρέχονται στο πλαίσιο της έρευνας δεν επιτρέπεται να χρησιμοποιηθούν παρά μόνο για στατιστικούς σκοπούς,. Απαγορεύεται η χρησιμοποίησή τους για άλλους σκοπούς, ιδίως για φορολογικούς, όπως και η κοινοποίσή τους σε τρίτους.  Τα Κράτη μέλη θα λάβουν τα κατάλληλα μέτρα για κάθε παραβίαση:  α) της υποχρεώσεως παροχής πληροφοριών των αναφερομένων στο άρθρο 3·  β) της υποχρεώσεως της τηρήσεως του απορρήτου των πληροφοριών σύμφωνα με τις διατάξεις του πρώτου εδαφίου.  Άρθρο 8  Τα Κράτη μέλη θα εισπράξουν, για την εκτέλεση της έρευνας, ένα ποσό κατ' αποκοπή ανάλογο του αριθμού των επιχειρήσεων ή καταστημάτων που θα ερευνηθούν. Το ποσό αυτό εγγράφεται σε βάρος των πιστώσεων που προβλέπονται γι' αυτό το σκοπό στον προϋπολογισμό των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 10 Ιουνίου 1981.  Για το Συμβούλιο  Ο Πρόεδρος  W. ALBEDA  (1) ΕΕ αριθ. 56 της 31. 8. 1960, σ. 1199/60.  (2) ΕΕ αριθ. 55 της 16. 8. 1961, σ. 1054/61.  (3) ΕΕ αριθ. 41 της 28. 5. 1962, σ. 1277/62.  (4) ΕΕ αριθ. 133 της 13. 12. 1962, σ. 2841/62.  (5) ΕΕ αριθ. 134 της 22. 7. 1966, σ. 2540/66.  (6) ΕΕ αριθ. L 289 της 29. 11. 1968, σ. 4.  (7) ΕΕ αριθ. L 238 της 23. 10. 1971, σ. 1.  (8) ΕΕ αριθ. L 37 της 12. 2. 1975, σ. 1.  (9) ΕΕ αριθ. L 68 της 10. 3. 1978, σ. 1.  (10) ΕΕ αριθ. 134 της 22. 7. 1966, σ. 2538/66.  (11) ΕΕ αριθ. L 263 της 21. 10. 1969, σ. 8.  (12) ΕΕ αριθ. L 326 της 27. 11. 1973, σ. 1.